Ühisettepanek: NÕUKOGU MÄÄRUS, millega muudetakse määrust (EÜ) nr 147/2003, mis käsitleb teatavaid piiranguid Somaalia suhtes /* JOIN/2012/05 final - 2012/0058 (NLE) */





SELETUSKIRI (1) Nõukogu määrusega (EÜ) nr 147/2003, mis käsitleb teatavaid piiranguid Somaalia suhtes,[1] on keelatud anda Somaalias asuvatele isikutele, üksustele ja asutustele sõjalise tegevusega seotud tehnilist nõustamist, abi, väljaõpet, rahastamist ja rahalist toetust. (2) 22. veebruaril 2012 võttis ÜRO Julgeolekunõukogu vastu resolutsiooni 2036 (2012), mille punktis 22 ta kutsub riike üles võtma meetmeid, et takistada puusöe otsest või kaudset importi Somaaliast. (3) Nõukogu on jõudnud poliitilisele kokkuleppele uue nõukogu otsuse vastuvõtmiseks, millega muudetakse otsust 2010/231/ÜVJP, et keelata puusöe otsene või kaudne import Somaaliast liitu. (4) Kõnealune meede kuulub Euroopa Liidu toimimise lepingu reguleerimisalasse ja seepärast on selle rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid nimetatud meedet ühetaoliselt. (5) Nõukogu määrust (EÜ) nr 147/2003 tuleks seega vastavalt muuta. 2012/0058 (NLE) Ühisettepanek: NÕUKOGU MÄÄRUS, millega muudetakse määrust (EÜ) nr 147/2003, mis käsitleb teatavaid piiranguid Somaalia suhtes EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 215 lõiget 1, võttes arvesse nõukogu 26. aprilli 2010. aasta otsust 2010/231/ÜVJP, mis käsitleb Somaalia vastu suunatud piiravaid meetmeid[2], võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut ning arvestades järgmist: (1) Nõukogu 27. jaanuari 2003. aasta määrusega (EÜ) nr 147/2003, mis käsitleb teatavaid piiranguid Somaalia suhtes,[3] on keelatud anda Somaalias asuvatele isikutele, üksustele ja asutustele sõjalise tegevusega seotud tehnilist nõustamist, abi, väljaõpet, rahastamist ja rahalist toetust. (2) 22. veebruaril 2012 võttis ÜRO Julgeolekunõukogu vastu resolutsiooni 2036 (2012), mille punktis 22 ta kutsub kõiki ÜRO liikmesriike üles võtma vajalikud meetmed, et takistada puusöe otsest või kaudset importi Somaaliast. (3) […]. märtsil 2012 võttis nõukogu vastu otsuse 2012/…/ÜVJP, millega muudetakse otsust 2010/231/ÜVJP, et keelata puusöe otsene või kaudne import Somaaliast liitu. (4) Kõnealune meede kuulub Euroopa Liidu toimimise lepingu reguleerimisalasse ja seepärast on selle rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid nimetatud meedet ühetaoliselt. (5) Nõukogu määrust (EÜ) nr 147/2003 tuleks seega vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 147/2003 muudetakse järgmiselt: (1) Lisatakse artikkel 3b: „Artikkel 3b 1. Keelatud on: (a) importida liitu puusütt, mis: i) on pärit Somaaliast või ii) on eksporditud Somaaliast; (b) osta puusütt, mis asub Somaalias või on sealt pärit; (c) vedada puusütt, mis on pärit Somaaliast või mida eksporditakse sealt mis tahes muusse riiki, ning (d) pakkuda punktides a, b ja c osutatud toodetega seoses otseselt või kaudselt rahastamist või rahalist abi, samuti kindlustust ja edasikindlustust. 2. Käesoleva artikli kohaldamisel käsitatakse puusöena II lisas loetletud tooteid. 3. Lõikes 1 sätestatud puusöe ostu ja veo keelde ei kohaldata juhul, kui puusüsi on eksporditud Somaaliast enne 22. veebruari 2012.” (2) Artiklite 2a ja 6a ning artikli 7a lõike 1 viited lisale asendatakse viidetega I lisale. (3) Lisa nimetatakse ümber I lisaks ja asendatakse käesoleva määruse I lisas esitatud tekstiga. (4) Käesoleva määruse II lisa tekst lisatakse II lisana. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja I LISA „I LISA Pädevaid asutusi käsitlevat teavet sisaldavad veebisaidid ja aadress, millel Euroopa Komisjoni teavitada BELGIA http://www.diplomatie.be/eusanctions BULGAARIA http://www.mfa.government.bg TŠEHHI VABARIIK http://www.mfcr.cz/mezinarodnisankce TAANI http://um.dk/da/politik-og-diplomati/retsorden/sanktioner/ SAKSAMAA http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html EESTI http://www.vm.ee/est/kat_622/ IIRIMAA http://www.dfa.ie/home/index.aspx?id=28519 KREEKA http://www1.mfa.gr/en/foreign-policy/global-issues/international-sanctions.html HISPAANIA http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx PRANTSUSMAA http://www.diplomatie.gouv.fr/autorites-sanctions/ ITAALIA http://www.esteri.it/UE/deroghe.html KÜPROS http://www.mfa.gov.cy/sanctions LÄTI http://www.mfa.gov.lv/en/security/4539 LEEDU http://www.urm.lt/sanctions LUKSEMBURG http://www.mae.lu/sanctions UNGARI http://www.kormany.hu/download/5/35/50000/ENSZBT-ET-szankcios-tajekoztato.pdf MALTA http://www.doi.gov.mt/EN/bodies/boards/sanctions_monitoring.asp MADALMAAD http://www.minbuza.nl/sancties AUSTRIA http://www.bmeia.gv.at/view.php3?f_id=12750&LNG=en&version= POOLA http://www.msz.gov.pl PORTUGAL http://www.min-nestrangeiros.pt RUMEENIA http://www.mae.ro/index.php?unde=doc&id=32311&idlnk=1&cat=3 SLOVEENIA http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/ SLOVAKKIA http://www.foreign.gov.sk SOOME http://formin.finland.fi/kvyhteistyo/pakotteet ROOTSI http://www.ud.se/sanktioner ÜHENDKUNINGRIIK www.fco.gov.uk/competentauthorities Aadress teadete saatmiseks Euroopa Komisjonile: European Commission Service for Foreign Policy Instruments (FPI) Office EEAS 02/309 B-1049 Bruxelles/Brussel (Belgium) E-post: relex-sanctions@ec.europa.eu ” II LISA „II LISA Mõistega „puusüsi” hõlmatud tooted HS-kood Kirjeldus 4402 Puusüsi (k.a süsi puukoorest või pähklikoortest), aglomeeritud või aglomeerimata” [1] EÜT L 24, 29.1.2003, lk 2. [2] ELT L 105, 27.4.2010, lk 17. [3] EÜT L 24, 29.1.2003, lk 2.